पारिवारिक निजी वन संघको अध्यक्षमा गौतम
पारिवारिक निजी वन संघ, नेपाल धनकुटाको तेस्रो जिल्ला अधिवेसन शनिवार धनकुटास्थित पाख्रिबासमा सम्पन्न भएको छ । अधिवेसनले दिपेन्द्र गौतमको अध्यक्षतामा २१ सदस्यीय कार्य समिति चयन गरेको छ ।
कोकिला भण्डारीधनकुटा, फागुन २६ गते । पारिवारिक निजी वन संघ, नेपाल धनकुटाको तेस्रो जिल्ला अधिवेसन शनिवार धनकुटास्थित पाख्रिबासमा सम्पन्न भएको छ । अधिवेसनले दिपेन्द्र गौतमको अध्यक्षतामा २१ सदस्यीय कार्य समिति चयन गरेको छ । कोशी प्रदेश अध्यक्ष गोपाल भट्टराईको प्रमुख आतिथ्यता एवं पारिवारिक निजी वन संघ, नेपाल धनकुटाका अध्यक्ष यज्ञबहादुर राईको अध्यक्षतामा अधिवेशन सम्पन्न भएको हो । कार्यक्रममा फेकोफन धनकुटाका अध्यक्ष निलबहादुर थापाले वन क्षेत्रलाई व्यवस्थित रूपले अगाडि बढाउन डालेघाँस, दाउरा, रूख अन्य आयमुलक क्षेत्रसँग जोड्न आवश्यक रहेको बताउनुभयो ।धान बेचेजस्तै गरेर साल, सखुवा, खयर पनि विक्रिवितरण गर्न पाउनु पर्ने माग उपभोक्ताले गरेका छन् । प्रदेश अध्यक्ष गोपाल भट्टराईको संयोजकत्वमा फेकोफन धनकुटाका अध्यक्ष नीलबहादुर थापा,  तोर्णबहादुर खपाङ्गीसहित तीन सदस्यीय निर्वाचन समितिले नयाँ नेतृत्व चयन गरेको हो । संघमा ७९ जना साधारण सदस्य रहेका छन् ।